CELEX: 32015R1978
Language: et
Date: 2015-08-28 00:00:00
Title: Komisjoni delegeeritud määrus (EL) 2015/1978, 28. august 2015, millega muudetakse Euroopa Parlamendi ja nõukogu määrust (EL) nr 978/2012 seoses artikli 8 kohaldamise tingimustega, mis on loetletud kõnealuse määruse VI lisas

5.11.2015   
            
            
               ET
            
            
               Euroopa Liidu Teataja
            
            
               L 289/1
            
         KOMISJONI DELEGEERITUD MÄÄRUS (EL) 2015/1978,
   28. august 2015,
   millega muudetakse Euroopa Parlamendi ja nõukogu määrust (EL) nr 978/2012 seoses artikli 8 kohaldamise tingimustega, mis on loetletud kõnealuse määruse VI lisas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 8 lõiget 6,
   ning arvestades järgmist:
   
               (1)
            
            
               Määruse (EL) nr 978/2012 artikli 8 lõike 1 kohaselt tuleks üldiste soodustuste kava (GSP) tariifsed soodustused GSP raames soodustatud riigist pärit ning GSP jaotisesse kuuluvate toodete osas peatada juhul, kui sellest soodustatud riigist pärit asjaomase toote liitu suunatud impordi keskmine väärtus kolmel järjestikusel aastal ületab VI lisas esitatud künnisväärtusi. Künnisväärtused arvutatakse protsendina kõigist GSP raames soodustatud riikidest pärit sama toote liitu suunatud impordi koguväärtusest.
            
         
               (2)
            
            
               Kui GSP raames soodustatud riikide loetelu muudetakse, on komisjonil määruse (EL) nr 978/2012 kohaselt õigus võtta vastu delegeeritud õigusakte, et kohandada VI lisas loetletud tingimusi nii, et astmestatud tootejaotiste osakaal jääks proportsionaalselt artikli 8 lõikes 1 määratletud tasemele.
            
         
               (3)
            
            
               Komisjoni delegeeritud määruse (EL) nr 1421/2013 (2) kohaselt on Hiina, Ecuador, Maldiivid ja Tai alates 1. jaanuarist 2015 määruse (EL) nr 978/2012 II lisas esitatud GSP raames soodustatud riikide loetelust välja jäetud. Kuna kõnealustest riikidest pärit import moodustab GSP raames toimuvast impordist märkimisväärse osa, tuleb nende soodustatud riikide loetelust väljajätmise tõttu muuta määruse (EL) nr 978/2012 VI lisas esitatud tingimusi.
            
         
               (4)
            
            
               Võttes arvesse määruse (EL) nr 978/2012 II lisas esitatud riikide loetelus kõnealuse määruse jõustumise ja 2015. aasta 1. jaanuari vahelisel ajal tehtud muudatusi, väheneks GSP raames soodustatud riikidest pärit toodete kogu liitu suunduv import, mis arvutatakse kolme viimase järjestikuse aasta (2012-2014) keskmise põhjal, 30,71 %-le. Erandiks on V lisa jaotised S-2a, S-3 ja S-5, mille puhul väheneks kõigist GSP raames soodustatud riikidest pärit toodete liitu suunatud impordi kogumaht vähe (alla 10 %). Selleks et astmestatud tootejaotiste osakaal jääks proportsionaalselt samaks, tuleks VI lisas loetletud kahte künnisväärtust suurendada vastavalt 47,2 %-le ja 57,0 %-le, välja arvatud jaotiste S-2a, S-3 ja S-5 puhul, mille künnisväärtus peaks jääma praegusele tasemele.
            
         
               (5)
            
            
               Kuna komisjoni delegeeritud määrusega (EL) nr 1421/2013 jäeti Hiina, Ecuador, Maldiivid ja Tai GSP raames soodustatud riikide loetelust välja alates 1. jaanuarist 2015, tuleks ühtsuse ja õiguskindluse huvides kohaldada käesolevat määrust tagasiulatuvalt alates 1. jaanuarist 2015,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 978/2012 VI lisa asendatakse järgmisega:
   
      
         „VI LISA
         
            Artikli 8 kohaldamise kord
         
         
                  
                     1.
                  
                  
                     Artiklit 8 kohaldatakse juhul, kui kõnealuse artikli lõikes 1 osutatud protsent ületab 57,0 %.
                  
               
                  
                     2.
                  
                  
                     Artiklit 8 kohaldatakse V lisa GSP jaotiste S-2a, S-3 ja S-5 suhtes juhul, kui kõnealuse artikli lõikes 1 osutatud protsent ületab 17,5 %.
                  
               
                  
                     3.
                  
                  
                     Artiklit 8 kohaldatakse V lisa GSP jaotiste S-11a ja S-11b suhtes juhul, kui kõnealuse artikli lõikes 1 osutatud protsent ületab 47,2 %.”
                  
               
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. august 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 303, 31.10.2012, lk 1.
   
      (2)  Komisjoni delegeeritud määrus (EL) nr 1421/2013, 30. oktoober 2013, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) I, II ja IV lisa (ELT L 355, 31.12.2013, lk 1).